ԱՄՆ-ում օդային թռիչքների հետտոնական խափանումները
Համավարակի եւ եղանակային պատճառներով մեկ օրում ԱՄՆ-ում չեղակվել է մոտ հազար թռիչք:
Ամերիկյան ավիաընկերությունները երկուշաբթի օրը չեղարկել են մոտ 1000 չվերթ, ինչը պայմանավորված է քովիդ հիվանդության տարածման արդյունքում անձնակազմերի պակասով, ինչպես նաեւ երկրի որոշ մասերում վատ եղանակի հանգամանքով: Երկուշաբթի օրն օդային ուղիները փակելու արդյունքում հանգստյան օրերից հետո հազարավոր ուղեւորներ մնացին օդանավակայաններում, երկար ժամեր կանգնած մնալով հաճախորդներին սպասարկող ծառայությունների եւ թռիչքները փոխելու համար երկար հերթերում: Քովիդ 19-ի օմիկրոն նոր ենթատեսակն է ստիպել ավիաընկերություններին չեղյալ հայտարարել թռիչքները, երբ մեծաթիվ օդաչուներ եւ անձնակազմի անդամներ են վարակվել վիրուսի այդ տեսակով եւ ստիպված եղել մնալ կարանտինային պայմաններում: ԱՄՆ-ում վերջին մեկ շաբաթվա ընթացքում քովիդ 19 հիվանդությամբ մեկ օրվա ընթացքում գրանցված վարակակիրների թիվն աճել է 55 տոկոսով` հասնելով օրական 205 հազարի: Այս մասին տեղեկացնում է ‘’Ռոյթերս’’ գործակալությունը: Ընդհանուր առմամբ միայն երկուշաբթի օրը չեղարկվել է ներքին եւ միջազգային 969 չվերթ: Այս մասին տեղեկանում ենք ՝ flightaware.com կայքից: Երկուշաբթի օրը Reuters-ին էլեկտրոնային փոստով ուղարկված հայտարարություններում Southwest Airlines-ը և Alaska Airlines-ը նշել են, որ իրենց չեղարկումները պայմանավորված են եղանակային փոփոխությամբ: Հանգստյան օրերի հայտարարության մեջ Delta Airlines-ը իր կողմից չեղարկումները վերագրել է եղանակային պայմաններին և omicron կորոնավիրուսային ենթատեսակին: JetBlue-ը հայտարարել է, որ երկուշաբթի օրը իր տասնյակ չվերթերի չեղարկումների գլխավոր պատճառը անձնակազմի պակասն է: